Beszámoló 
a Martfűi Városfejlesztési Nonprofit Kft 2013. I.III. negyedéves pénzügyi tervének teljesítéséről
1.  Ingatlankezelési ágazat

A Martfűi Városfejlesztési Nonprofit Kft. 2013. január 1-én kezdte meg a valós gazdasági tevékenységét. A fontosabb munkák a következők voltak:
· Szerződések átkötése a közüzemi szolgáltatókkal

· iroda kialakítása

· működési feltételek megteremtése (könyvelő-számlázó program, csekkrendelés, stb)

· új szerződések kötése a bérlőkkel

Első lépésben valamennyi bérlővel új bérleti szerződét kellett kötni. A szerződéskötés feltétele volt, hogy ha volt az ügyfélnek a Martfű Város Önkormányzat Településellátó Szervezete felé tartozása, akkor azt írásba foglalva elismerje.

Ez a 109 bérlőből 64 bérlőt érintett több mint 12,5 millió forint kintlévőséggel.
2013. március hónapban 46 nagy összeggel tartozó bérlővel megállapodást kötöttünk a tartozások rendezéséről (havi minimum 5 000 Ft-os törlesztő részlettel).
A megállapodást be nem tartókkal szemben 22 ügyvédi felszólítást küldtünk ki a Varga és Társa Ügyvédi Irodán keresztül.
4 bérlő a „T.E.SZ.-es” adósságkezelését folytatta, további 7 bérlőt sikerült bevonni 2013. június 30-ig, míg további 7 bérlő szeptemberig jelentkezett az adósságkezelési szolgáltatásba.
Továbbiakban az együttműködésre nem hajlandó adósokkal szemben jogi úton lépünk/léptünk fel, aminek a következménye a bérleti jogviszony felmondása, valamint a fizetési meghagyás lehet.
Ez 2013. szeptember 30-ig 3 bérlővel szemben szerződésbontást eredményezett, ami kiköltözéssel járt ( 1 479 ezer Ft hátralékkal),  valamint 5 bérlő önként költözött ki több milliós (2 908 ezer Ft) tartozást maguk után hagyva.
A bérlők Háza III. 80%-os kihasználtságú, a többi ingatlan közel 100 %-os kihasználtság mellett üzemel.
A bevételek a költségvetési tervhez képest a 70,9 %-os arányban teljesültek, amelyből:
· A régi tartozások: az átvett tartozások 17,2 %-a (ebből első félévben 9,43% ) mintegy 2 000 ezer Ft
· A 2013-ban kiszámlázott tételek: 79 %-os fizetési arány mellett  18 662 ezer forint
· Egyéb bevétel (kamat) 15 ezer Ft
· Törzstőke 100%-ban  3 000 ezer Ft
Ez összességében az első 9 hónapban 23 677 ezer Ft bevételt jelent. 
A kiadások 70,3 %-ban teljesültek időarányosan, amelyből:
· A bérjellegű kiadások időarányosan teljesültek (éves költség 75 %-a)
· Minden egyéb szállítói, kiadási számla 69 %-os arányban teljesült
Ez összességében az első 9 hónapban 23 236 ezer forint kiadást jelent.
Kiadási oldal nem tartalmazza a jelenleg kiegyenlítetlen mintegy 2,5 millió Ft szállítói számlatartozást valamint a Hulladékgazdálkodási ágazat ÁFA visszaigényléséből finanszírozott Ingatlangazdálkodási ágazatot terhelő 246 ezer Ft ÁFA befizetési kötelezettséget.

Emellett vevőtartozás az Ingatlangazdálkodás felé (bérleti díj, hődíj tartozás) 4,5 millió Ft volt szeptember 30-ig.

Így összességében jelenleg 2 750 ezer Ft forráshiánya van az Ingatlangazdálkodási ágazatnak.
Az átvett bérleményekkel való gazdálkodás azt feltételezte, hogy a befolyó bérleti és rezsidíjak, valamint a jegyzett tőke fedezetet nyújtanak a működési és rezsiköltségekre. A fizetési hajlandóság és arány azt mutatja, hogy mind a korábbi évi, mind a tárgyévi kintlévőség behajtása 100%-ban nem valósítható meg. Az összes követelésekből többet leírni javaslunk behajthatatlanság okán (elhalálozás, kis összegű, nem gazdaságos behajtás stb.) . A 2013-ban megtett intézkedéseinkkel próbáltuk megakadályozni újabb jelentős tartozások felhalmozódását, de az átvett, vagy a már előállt helyzet kezelését saját forrásból nem tudjuk biztosítani. 
Ez a finanszírozási igény jelen felmérésünk alapján 2013-ban további 3 000  ezer Ft tartós forrás rendelkezésre bocsátását jelenti az ingatlankezelési ágazat számára. 

A bérleti díjak megemelése, a nem fizetők kiköltöztetése az azonnali gondokat nem oldja meg, de eszközül szolgálhat. Ehhez az alapító elképzelését, szándékát várjuk a jövőre nézve.
Az önkormányzattól átvett számítástechnikai eszközök egy része a várhatóan megnövekedő feladatokra alkalmatlan. (nyomtatók, szervergép vásárlása szükséges)
A mosodai feladatokra egy háztartási célra gyártott mosógépet vettünk át, ami várhatóan nem tudja hosszú távon kiszolgálni a felmerülő igényeket.

Az Önkormányzattól kezelésre átvett ingatlanok műszakilag rendkívül rossz állapotban vannak, melyek felújítása évek óta megoldatlan probléma.

Ezek felmérése után az alábbi problémás területeket látjuk:
Garzonház 

· A fűtésrendszer és használati meleg víz készítés nem megfelelő kialakítása.

· A nyílászárók rossz állapota.
·  Külső hőszigetelés hiánya.
· A közös használatú helységek nagymértékű elhasználtsága.

· A kazánház statikailag való helyrehozása.
· A bérlők kerékpár és egyéb eszközök tárolási igényének megoldatlansága.

Bérlők Háza II.-III.

· A nyílászárók rossz állapota.

· A közös használatú helységek nagymértékű elhasználtsága.

· Külső hőszigetelés hiánya.

· A bútorzatok elhasználtsága

Bérlők Háza I.

· A nyílászárók rossz állapota.

· Külső hőszigetelés hiánya.

· Az Kft. és az Önkormányzat közötti közüzemi díjak megosztása. (vízóra felszerelés, elektromos hálózat különválasztása.)
· Bérlakások:

· Műszaki berendezések elavultsága
Mivel a bérleti díjakban a felújítási/beruházási költségek amortizációs fedezete nem térül meg. A nonprofit jellegből következően az elengedhetetlenül szükséges felújítások fedezetét is az alapító kell a saját költségvetése terhére biztosítsa. Erre vonatkozó javaslatunkat a 2014-es üzleti év tervezésekor tesszük meg.

II. Hulladékgazdálkodás
A Kft. hulladékgazdálkodási ágazata 2013.07.01-én kezdte meg működését.

A III. negyedévben 10 Millió Ft tőkét kapott ezen üzletág az alapítótól. 

Kiadásaink az alábbiak szerint alakultak:

· bérjellegű kiadás: 

1.021 E Ft.

· beruházás 


7.176 E Ft  

· telephely kialakítása: 

 1.151 E Ft. 
· közüzemi számlákra: 

      29 E Ft.

Összességében 9 377 E Ft kiadást jelentett.

A beruházás során vásároltunk 162 db 1100 literes gurulós használt konténert, továbbá ezeket az eszközöket matricával láttuk el.

A székhelyen, a Martfű, Hősök tere 10. szám alatti ingatlan alsó szintjének egy részében irodát alakítottunk ki 2 munkaállomással. Az egyiket az ügyvezetőnek, a másikat az ügyfélszolgálati munkatársnak. 

Ugyanezen épületbe kezdtük meg a törvényi előírásoknak megfelelő fekete-fehér öltöző kialakítását. Az öltöző helyiségekbe vásároltunk öltözőszekrényeket és padokat is.

A Martfű Város Önkormányzata bérleti szerződéssel átadta a Martfű, Szolnoki út 716/8 Hrsz. számú ipartelep megnevezésű belterületi ingatlant, ahol az alábbi feladatokat végeztük el:

· föld alatti tűzcsap szekrények festését,

· tűzcsapok felszerelését a szükséges eszközökkel,

· az ingatlanra tűzoltó készülékek beszerzését és felszerelését,

· fűnyírást,

· beton felületek tisztítását,

· az épületbe áramot mérő berendezés beszerelését,

· épület érintésvédelmi felülvizsgálatát,

· épület villámvédelmi felülvizsgálatát,

· épület tűzvédelmi felülvizsgálatát,

· kialakítottuk a veszélyes hulladék üzemi gyűjtőhelyet.

A Tisza Joule Kft. közreműködésével az épület körül a világítás megoldódott.

A gépjármű tárolásra irányuló telephely engedélyeztetést a fenti feladatok elvégzése után beadtuk a Martfűi Polgármesteri Hivatalba. A telepengedélyt 2013. szeptember 16-án kaptuk meg.

Szabályzatok közül az alábbiakat készítettük el:

· kockázatértékelést,

· környezetvédelmi szabályzatot,

· munkavédelmi szabályzatot,

· dohányzási szabályzatot,

· tűzvédelmi szabályzatot,

· veszélyes hulladék üzemi gyűjtőhely szabályzatot,

· leltározási szabályzatot,

· pénzkezelési szabályzatot.

Kialakítottuk a könyveléshez szükséges költséghelyeket. Táblázatot vezetünk a könyvelés mellett a kiadásokról és bevételekről, melyhez digitalizáltuk a számlákat és a számlakivonatokat. Tettük ezt azért, hogy mindenképpen az ingatlankezelés és a hulladékgazdálkodási üzletág pénzügyi megosztását átláthatóvá tegyük.

A munkaköri leírásokat felülvizsgáltuk és pontosítottuk.

Martfű Város Önkormányzata elindított közbeszerzési eljárásokat, az üzletágunkhoz szükséges alábbi eszközök beszerzésére:

· gyűjtőautó

· kétkaros konténerszállító

· multiliftes konténerszállító

· 80 és 120 literes gyűjtőedények

· 5, 7, 30 m3-es konténerek

A Közép-Tisza vidéki Környezetvédelmi, Természetvédelmi Vízügyi Felügyelőségtől KÜJ és KTJ számot kértünk. 

 A hulladékgazdálkodási engedélyhez és működésünkhöz megkezdtük a szükséges szerződések megkötését, melyek alábbiak:

· bankkal kötött szerződés,

· foglalkoztatás egészségügyi szolgáltatási szerződés,

· munkavédelemi szerződés,

· tűzvédelemi szerződés,

· veszélyes hulladék elszállítására vonatkozó szerződés,

· munka- és védőruhák mosatására szerződés,

· gyűjtőautó bérlésére vonatkozó szerződés.

Az alábbi tevékenységekre folyamatba vannak a szerződések megkötése:

· rágcsálóírtás,

· gépjárművek és eszközök mosása,

· gépjárművek karbantartása.

Üzletágunk tevékeny részt vállalt a július végén bekövetkezett hulladék szállítási közszolgáltatási szerződés felbontása utáni kialakult helyzet megoldásában.  
Közreműködtünk:

· a szórólapok kiosztásában, 

· zsákok és konténerek beszerzésében, 

· zsákok és konténerek eljuttatásában a lakosság részére,

· lom hulladék elszállításának koordinálásában,

· szelektív hulladék elszállításának koordinálásban.

További feladataink:

· tehergépjárművek beszerzése,

· közúti áruszállítási engedély beszerzése,

· díj ellenében végzett közúti árutovábbítási engedély beszerzése,

· kárelhárítási terv készítése,

· hulladék szállítási engedély beadása, 

· közszolgáltatási engedély megszerzése,

· társaságunk minősítésének elvégzése,

· közszolgáltatási engedély kötése az Önkormányzattal,

· székhelyen az érintésvédelmi, tűzvédelmi és villámvédelmi felülvizsgálatok elvégzése,

· székhelyen a villamos berendezések felülvizsgálata.

Martfű, 2013. november 25.


Gonda Lajos 
Gálné Kiscsatári Lídia

